**Stratēģiskās vadības tematiskā komiteja**

(Ministru prezidenta 09.11.2023. rīkojums Nr. 2023/1.2.1.-286)

**SĒDES PROTOKOLS**

|  |  |  |
| --- | --- | --- |
| Rīgā  | Nr. 5 | 2024. gada 14. maijā |

|  |  |  |
| --- | --- | --- |
| **Sēdi vada** |  |  |
| Ministru prezidente | – | E. Siliņa |
|  |  |  |
| **Piedalās:** |  |  |
| **Tematiskās komitejas locekļi:**  |  |  |
| Aizsardzības ministra vietā ministrijas parlamentārais sekretārs | – | A. Švinka |
| Ārlietu ministrs | – | B. Braže |
| Ekonomikas ministrs | – | V. Valainis |
| Iekšlietu ministrs | – | R. Kozlovskis |
| Izglītības un zinātnes ministre | – | A. Čakša |
| Klimata un enerģētikas ministrs | – | K. Melnis |
| Labklājības ministrs | – | U. Augulis |
| Veselības ministrs | – | H. Abu Meri |
| Vides aizsardzības un reģionālās attīstības ministre  | – | I. Bērziņa |
| Zemkopības ministrs | – | A. Krauze |
|  |  |  |
| **Institūciju pārstāvji:** |  |  |
| Ekonomikas ministrija | – | E. Valantis |
|  | – | J. Salmiņš |
|  | – | I. Leonova |
| Finanšu ministrija | – | J. Plūme |
| Izglītības un zinātnes ministrija | – | K. Strenga |
|  | – | J. Paiders |
|  | – | I. Saleniece |
|  | – | B. Bašķere |
| Kultūras ministrija | – | S. Grūbe |
| Labklājības ministrija | – | I. Lipskis |
| Satiksmes ministrija | – | L. Austrupe |
| Vides aizsardzības un reģionālās attīstības ministrijas parlamentārā sekretāre | – | I. Dambīte-Damberga |
| Valsts kanceleja | – | P. Vilks |
| Ministru prezidentes parlamentārā sekretāre | – | D. Kļaviņa |
| Ministru prezidentes birojs | – | I. Zīberga |
|  | – | I. Skrodele |
|  | – | E. Pukinsks |
|  | – | R. Lasmanis |
|  |  |  |
|  |  |  |
| **Protokolē** |  |  |
| Valsts kancelejas pārstāve | – | L  Peinberga |
|  |  |  |
| Sēdi sāk plkst. 9:00 |  |  |

**1. §**

**Cilvēkkapitāla attīstības stratēģija kā platforma valsts ilgtermiņa attīstības mērķu noteikšanai**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(U. Augulis, V. Valainis, J. Salmiņš, A. Čakša, B. Braže, H. Abu Meri, S. Grūbe, A. Švinka, I. Bērziņa, R. Kozlovskis, E. Siliņa)

1. Pieņemt zināšanai Ekonomikas ministrijas pārstāvja sniegto prezentāciju par cilvēkkapitāla attīstības stratēģiju.
2. Lai varētu precīzi definēt valsts pasūtījumu noteiktās profesijās nodarbināto sagatavošanai, nozaru ministrijām veikt aplēses par to atbildībā esošajās jomās reglamentētajās un nereglamentētajās profesijās nodarbināto skaita nepieciešamību turpmākajos gados, ņemot vērā tehnoloģiju, tostarp mākslīgā intelekta, plašāku izmantošanu, ieguvumus no administratīvā sloga un birokrātisko procedūru mazināšanas, darba procesu efektivizēšanu un citus ietekmējošus faktorus. Sagatavoto informāciju ministrijām mēneša laikāiesniegt Ekonomikas ministrijai.
3. Ekonomikas ministrijai apkopot šī protokollēmuma 2. punktā minēto informāciju pa radniecīgu profesiju grupām un iekļaut to stratēģijā padziļinātā nozaru analīzē.
4. Atzīt par nepieciešamu izveidot vienu platformu, kurā iedzīvotāji, investori un citi interesenti koncentrētā, pārskatāmā, viegli uztveramā veidā var iegūt visu viņus interesējošo informāciju par darba tirgus situāciju valstī kopumā (vakances konkrētās profesijās un to sadalījums pa reģioniem, atalgojums, prognozējamais pieprasījuma palielinājums/samazinājums pēc konkrētu profesiju pārstāvjiem un citi ar darba tirgu saistīti būtiski rādītāji).
5. Ekonomikas ministrijai sadarbībā ar Kultūras ministriju un Ārlietu ministriju stratēģijā plašāk atspoguļot diasporas piesaistes jautājumus.
6. Ekonomikas ministrijai sadarbībā ar Izglītības un zinātnes ministriju padziļināti izvērtēt jautājumu par mazkvalificētu iedzīvotāju iesaistes iespējām un veidiem darba tirgū.

**2. §**

**Priekšlikumi cilvēkkapitāla institucionālās pārvaldības modelim** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(V. Valainis, B. Braže, U. Augulis, A. Čakša, K. Pommere, P. Vilks, I. Lipskis, E. Siliņa)

1. Pieņemt zināšanai Ekonomikas ministrijas pārstāvja sniegto prezentāciju par cilvēkkapitāla institucionālās pārvaldības modeli.
2. Atbalstīt Cilvēkkapitāla attīstības padomes vadošo lomu cilvēkkapitāla institucionālās pārvaldības modelī.
3. Labklājības ministrijai sagatavot un mēneša laikā iesniegt izskatīšanai Stratēģiskās vadības tematiskajā komitejā prezentāciju par Nodarbinātības valsts aģentūru, kurā iekļaut pārskatu par aģentūras struktūru, uzdevumiem, to izpildi un darbības attīstību.
4. Labklājības ministrijai iesniegt izskatīšanai Cilvēkkapitāla attīstības padomē jautājumu par profesiju klasifikatora sistēmas pārvaldību publiskajā un privātajā sektorā (tai skaitā profesiju klasifikatora aktualizēšana, amatu saskaņošana, standarti).
5. Jautājumu par Cilvēkkapitāla attīstības stratēģiju un cilvēkkapitāla institucionālās pārvaldības modeli turpināt izskatīt Stratēģiskās vadības tematiskajā komitejā orientējoši 2024. gada jūnija beigās.

**3. §**

**Par administratīvā sloga mazināšanu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(E. Pukinsks, A. Čakša, A. Krauze, E. Siliņa)

1. Pieņemt zināšanai Ministru prezidenta biroja pārstāvja sniegto informāciju par gatavotām vadlīnijām, lai ministrijas administratīvā sloga mazināšanā nodrošinātu vienotu pieeju to atbildībā esošo procesu pārskatīšanai, ievērojot principu – pakalpojuma saņēmējam ātrāk, ērtāk, vienkāršāk.
2. Pēc vadlīniju izstrādes pabeigšanas Ministru prezidenta birojam tās nosūtīt visu ministru biroja vadītājiem.

Sēdi slēdz plkst. 11.05

|  |  |  |
| --- | --- | --- |
| Ministru prezidente | (paraksts\*) | Evika Siliņa  |

\* Dokuments ir parakstīts ar drošu elektronisko parakstu